
Text rozhodnutia
Súd: Krajský súd Bratislava Spisová značka: 6Co/340/2017 Identifikačné číslo súdneho spisu: 1517211783 Dátum vydania rozhodnutia: 29. 11. 2017 Meno a priezvisko sudcu, VSÚ: JUDr. Martin Murgaš ECLI: ECLI:SK:KSBA:2017:1517211783.1 Uznesenie Krajský súd v Bratislave v senáte zloženom z predsedu senátu JUDr. Martina Murgaša a sudcov JUDr. Branislava Krála a JUDr. Zuzany Kučerovej v právnej veci žalobcu: R. M., W.. XX.XX.XXXX, F. L. G.. Č.. XX, Q., zast. advokátom Mgr. Ivanom Priadkom, Gessayova ul. č. 25, Bratislava, proti žalovanému: NEOREFLEX s.r.o., Beňadická ul. č. 20, Bratislava, zast. advokátkou JUDr. Adelou Valockou, Radvanská ul. č. 1, Bratislava, o nariadenie neodkladného opatrenia, na odvolanie žalovaného proti uzneseniu Okresného súdu Bratislava V z 25. júla 2017, č. k. 50C/20/2017- 71 a proti opravnému uzneseniu tohto súdu zo 4. septembra 2017, č. k. 50C/20/2017- 118, takto r o z h o d o l : Napadnuté uznesenie súdu prvej inštancie z 25. júla 2017, č. k. 50C/20/2017- 71 sa p o t v r d z u j e. Napadnuté uznesenie súdu prvej inštancie zo 4. septembra 2017, č. k. 50C/20/2017- 118 sa p o t v r d z u j e. Žalobcovi sa priznáva náhrada trov odvolacieho konania v plnom rozsahu. O výške trov odvolacieho konania rozhodne súd prvej inštancie samostatným uznesením, ktoré vydá súdny úradník. o d ô v o d n e n i e : 1. Napadnutým uznesením z 25.07.2017, č. k. 50C/20/2017- 71 súd prvej inštancie nariadil neodkladné opatrenie, ktorým žalovanému uložil povinnosť vydať žalobcovi nasledovné zariadenia: J. L. - U.. Č.. XXXXX, J. S. - U.. Č.. XXXXX, J. S. - U.. Č.. XXXXX, J. S. - U.. Č.. XXXXX, Z. - U.. Č.. XXANXXXX, F. Q. Z.-X - U.. Č.. XXSAXXXX, F. Q. Z.-X - U.. Č.. XXSAXXXX, F. Q. Z.-X - U.. Č.. XXSAXXXX, U. XXXX - U.. Č.. XXXXX, U. XXXXX - U.. Č.. XXXXX, Q. O.+H. XXX - U.. Č.. XXXXX, X. XTi L. L. XXX M. T. - U.. Č.. XXXXXXXX, L. M. XXX-XXX-XXX - U.. Č.. XXXXX, Y. M. - U.. Č.. XXXXXX, L.-XX - U.. Č.. XXXXXXX, Y. XXXX - U.. Č.. XXXXXXX, Y. XXXX - U.. Č.. XXXXXXX, D. Z. B. XXXX, W. E. XXX - U.. Č.. XXXXXXXXXXX, J. N. XXX - U.. Č.. XXXXX, N. XXX - U.. Č.. XXXXXX, V. S. XXXX H. - U.. Č.. T., M. L. Y. XXX - U.. Č.. XS-S., XD T. K. T., I. W. XXXXXB - U.. Č.. E., P. J. XXAF - U.. Č.. F., ktoré sa nachádzajú v stavbe vo vlastníctve žalovaného evidovanej ako „sklad II“ so súp. č. XXXX nachádzajúcej sa v priemyselnom areáli na adrese T. Š. Č.. X U. F., ktorá je postavená na pozemku evidovanom ako parcela registra „Z. L. T.. Č.. XXXX/XX, výmera 1214 m2, druh pozemku - zastavaná plocha a nádvorie, zapísanej na LV pre kat. úz. C. Č.. XXXX. Žalobcovi súd prvej inštancie priznal nárok na náhradu trov konania v plnom rozsahu. 2. V odôvodnení napadnutého uznesenia súd prvej inštancie uviedol, že nariadenie neodkladného opatrenia bolo odôvodnené najmä kúpnou zmluvou z 20.10.2016 uzavretou so spoločnosťou das mailing, s.r.o. (v súčasnosti spoločnosť EUROPROFI, s.r.o.), na základe ktorej žalobca od spoločnosti das mailing s.r.o. nadobudol nasledovné zariadenia: J. L. - U.. Č.. XXXXX, J. S. - U.. Č.. XXXXX, J. S. - U.. Č.. XXXXX, J. S. - U.. Č.. XXXXX, Z. - U.. Č.. XXANXXXX, F. Q. Z.-X - U.. Č.. XXSAXXXX, F. Q. Z.-X - U.. Č.. XXSAXXXX, F. Q. Z.-X - U.. Č.. XXSAXXXX, U. XXXX - U.. Č.. XXXXX, U. XXXXX - U.. Č.. XXXXX, Q. O.+H. XXX - U.. Č.. XXXXX, T. XX X. - U.. Č.. XXXXXXX, X. XTi L. L. XXX M. T. - U.. Č.. XXXXXXXX, L. M. XXX-XXX-XXX - U.. Č.. XXXXX, Y. M. - U.. Č.. XXXXXX, Y. M. S.-XX-Y. - U.. Č.. XXXXXX, L.-XX - U.. Č.. XXXXXXX, Y. XXXX - U.. Č.. XXXXXXX, Y. XXXX - U.. Č.. XXXXXXX, D. Z. B. XXXX, W. E. XXX - U.. Č.. XXXXXXXXXXX, J. N. XXX - U.. Č.. XXXXX, N. XXX - U.. Č.. XXXXXX, V. S. XXXX H. - U.C.. Č.. T., M. L. Y. XXX - U.. Č.. XS-S., XD T. K. T., I. W. XXXXXB - U.. Č.. E., P. J. XXAF - U.. Č.. F., ( ďalej „Tlačiarenské stroje“ ). Žalobca ako zamestnanec spoločnosti das mailing s.r.o. prenechal Tlačiarenské stroje spoločnosti das mailing s.r.o. do bezplatného užívania. Tlačiarenské stroje boli umiestnené v prevádzke spoločnosti das mailing s.r.o., ktorá sa nachádza v priemyselnej budove žalovaného (stavba so súp. č. XXXX) na adrese T. Š.Z. X, F., a to na základe nájomnej zmluvy medzi žalovaným a spoločnosťou das mailing s.r.o. Spoločnosti das mailing s.r.o. dala žalobcovi v januári 2017 výpoveď. S touto spoločnosťou sa preto dohodol na vrátení Tlačiarenských strojov. Žalobca ešte počas plynutia výpovednej doby chcel Tlačiarenské stroje z priestorov žalovaného odviezť. Mal v úmysle ich použiť na zabezpečenie živobytia pre seba a svoju rodinu. Dňa 17.02.2017 sa do priestorov žalovaného dostavil konateľ žalovaného R. V., ktorý žalobcu a jeho spolupracovníkov informoval, že spoločnosť das mailing s.r.o. s účinnosťou k 11.02.2017 zanikla zlúčením; jej právnym nástupcom je spoločnosť EUROPROFI s.r.o. Zároveň ich vyzval, aby priestory žalovaného opustili a spolu s tlačiarenskými strojmi a ich osobnými vecami tieto priestory uzamkol. Žalobca a jeho spolupracovníci pritom nemali žiadnu vedomosť o ukončení nájmu priestorov žalovaného spoločnosťou das mailing s.r.o. alebo jej právnym nástupcom. Uskutočnenie akéhokoľvek úkonu smerujúceho k ukončeniu tohto nájmu nevyplýva ani z doterajších vyjadrení žalovaného. Je pravdepodobné, že nájom priestorov žalovaného nebol skončený dodnes a žalovaný zabránil a naďalej svojvoľne bráni nájomcovi a jeho zamestnancom a teda aj žalobcovi v užívaní predmetných tlačiarenských strojov. Žalovaný už niekoľko mesiacov neoprávnene zadržiava tlačiarenské stroje žalobcu. Žalobca k nim nemá prístup a ako ich vlastník ich nemôže užívať, držať a disponovať nimi. Žalovaný napriek opakovaným výzvam odmieta tieto zariadenia - Tlačiarenské stroje žalobcovi bez relevantného dôvodu vydať. Ďalej žalobca potrebu neodkladnej úpravy pomerov zdôvodnil tým, že v dôsledku uvedeného by vznikla závažná ujma spočívajúca najmä v nemožnosti využívať úžitkovú hodnotu Tlačiarenských strojov a vzniknutej škode v podobe ušlého zisku a nákladov na právne služby. Žalobca taktiež nie je schopný plniť svoje záväzky, ktoré má v súvislosti s týmito zariadeniami voči tretím osobám (keďže bol nútený 2 stroje predať a nie je možné ich odovzdať kupujúcemu). Žalobcovi tak hrozí vznik ďalších škôd v podobe zmluvných pokút pre neplnenie svojich záväzkov a povinnosti nahradiť vzniknutú škodu. Tlačiarenské stroje si vyžadujú pravidelnú odbornú údržbu, ktorú žalobca nemôže vykonávať. Ich nezákonné zadržiavanie žalovaným tak vedie aj k znižovaniu ich hodnoty a poškodzovaniu. Pretrvávanie tohto protiprávneho stavu by mohlo spôsobiť ich úplné znehodnotenie. Taktiež žalobca uviedol, že neexistuje právny dôvod, ktorý by oprávňoval žalovaného zadržiavať Tlačiarenské stroj. Takýmto dôvodom by mohlo byť právo zadržať hnuteľnú vec podľa § 672 ods. 2 Obč. zák. alebo zádržné právo podľa § 151s Obč. zák. Takéto práva žalovaného k Tlačiarenským strojom však nemohli vzniknúť prinajmenšom preto, že Tlačiarenské stroje nepatrili nájomcovi nebytových priestorov žalovaného, ale žalobcovi, resp. preto, že žalovaný nemá voči žalobcovi žiadnu pohľadávku. Žalobca sa vzhľadom na okolnosti veci (zjavne svojvoľný postup žalovaného, ktorý ho nevie právne zdôvodniť) domnieva, že neodkladným opatrením možno dosiahnuť trvalú úpravu pomerov medzi stranami. 3. S poukazom na tieto okolnosti súd prvej inštancie nariadil navrhované neodkladné opatrenie, pričom žalobcovi neuložil povinnosť podať návrh vo veci samej v určitej lehote, keďže nariadením predmetného neodkladného opatrenia a jeho následnou realizáciou bude dosiahnutá trvalá úprava pomerov (§ 336 ods. 1 druhá veta C.s.p.). 4. Proti tomuto rozhodnutiu podal odvolanie žalovaný. Navrhol, aby odvolací súd napadnuté uznesenie zrušil. Uviedol, že nájomnou zmluvou z 20.10.2016, účinnou od 01.11.2016, prenajal nebytové priestory sklad II. nachádzajúce sa v priemyselnej zóne T. Š. Č.. X U. F. spoločnosti das mailing, spol. s r. o. Táto spoločnosť k 11.02.2017 zanikla zlúčením so spoločnosťou EUROPROFI SK, spol. s r. o. Ďalej žalovaný v odvolaní uviedol, že žalobca mu predložil kúpnu zmluvu z 20.06.2016, podľa ktorej mal nadobudnúť vlastnícke právo k predmetným zariadeniam. Žalovanému bola tiež doručená zmluva o postúpení užívacích práv k strojom z 30.11.2016 uzavretá medzi žalobcom ako oprávneným spoločnosťou das mailing, spol. s r. o. ako prevádzajúcim a spoločnosťou blueDRM GmbH ako preberajúcim. Od okamihu zániku spoločnosti das mailing, spol. s r. o. zlúčením sa na žalovaného obrátila s požiadavkou na vydanie predmetných zariadení (tlačiarenských strojov) okrem žalobcu aj spoločnosť blueDRM GmbH. Právnemu nástupcovi spoločnosti das mailing, spol. s r. o., ktorý vstúpil do jej nájomného práva, žalovaný z dôvodu neplatenia nájomného dal výpoveď z nájmu a predmetný nájomný vzťah založený nájomnou zmluvou z 20.10.2016 zanikol k 15.06.2017. Keďže osobou oprávnenou predmetné zariadenia umiestniť v priestoroch žalovaného na základe nájomnej zmluvy bola spoločnosť das mailing, spol. s r. o., a len táto spoločnosť a neskôr jej právny nástupca boli oprávnení do týchto priestorov niečo vnášať a umiestňovať a s ohľadom na nekontaktnosť právneho nástupcu boli predmetné zariadenia nachádzajúce sa v priestoroch žalovaného T. Š. Č.. X U. F. uložené u skladovateľa BG Team, spol. s r. o. ul. Bancíkovej č. 1/ A, Bratislava a to na základe zmluvy o skladovaní z 15.06.2017. Jednotlivé zariadenia boli skladovateľovi za účelom uskladnenia odovzdané podľa protokolov o odovzdaní a prevzatí skladovaných vecí v dňoch 16.06., 19.06. a 20.06.2017. Z toho je podľa žalovaného zrejmé, že vlastníctvo predmetných zariadení je sporné a tieto zariadenia žalovaný nezadržiava a nedisponuje nimi, pretože sa nachádzajú u tretej osoby - skladovateľa. 5. Odvolací súd, ktorý bol viazaný rozsahom a dôvodmi odvolania (§ 379, § 380 C.s.p.), preskúmal napadnuté uznesenie, prejednal odvolanie bez nariadenia pojednávania a dospel k záveru, že odvolanie nie je dôvodné. 6. Vzhľadom na zásahu subsidiarity neodkladného opatrenia vo vzťahu k zabezpečovaciemu opatreniu vyjadrenú v ust. § 324 ods. 3 C.s.p. odvolací súd v prvom rade zisťoval, či sledovaný účel nemožno dosiahnuť zabezpečovacím opatrením a dospel k záveru, že tomu tak nie je. Zabezpečovacie opatrenie totiž možno nariadiť na zabezpečenie peňažnej pohľadávky veriteľa v prípade obavy z ohrozenia exekúcie. V prejednávanej veci žalobca nemá proti žalovanému peňažnú pohľadávku a preto nemožno nariadiť zabezpečovacie opatrenie. 7. Žalobca kúpnou zmluvou z 20.06.2016 osvedčil, že je vlastníkom predmetných zariadení. Ak ich vlastník má okrem iného právo predmetné zariadenia držať a žalovaný nie je oprávnený mu predmetné zariadenia zadržiavať. Na tom nič nemení ani zmluva o postúpení užívacích práv k strojom z 30.11.2016 (č. l. 93), keďže v zmysle čl. IV. bod 1. tejto zmluvy predmetné stroje budú prenechané oprávnenému - žalobcovi na prácu pre preberajúceho, ktorým je spoločnosť blueDRM GmbH. Zmyslom tejto zmluvy je teda to, že žalobca bude s predmetnými strojmi vykonávať prácu už nie pre spoločnosť das mailing, spol. s r. o., ale pre spoločnosť blueDRM GmbH. Táto zmluva sa teda žiadnym spôsobom nedotýka vlastníckeho práva žalobcu k predmetným strojom, resp. zariadeniam. Právny význam nemá ani tá skutočnosť, že žalovaný na základe zmluvy o skladovaní uskladnil predmetné zariadenia u skladovateľa - spoločnosti BG Team, spol. s r. o. Ide tu o právny vzťah medzi žalovaným a uvedenou spoločnosťou, ktorý nemá vplyv na to, že predmetné zariadenia žalobcovi zadržiava žalovaný a je právne bezvýznamné, u koho predmetné zariadenia žalovaný uskladňuje. Iste nebude pre žalovaného problém, aby si predmetné zariadenia od skladovateľa vyzdvihol a odovzdal ich žalobcovi. Nemožno súhlasiť ani s tvrdením žalovaného, že vlastnícke právo žalobcu k predmetným zariadeniam je sporné. I keď v čl. IV bod 3. zmluvy o postúpení užívacích práv ku strojom z 30.11.2016 sa konštatuje, vlastníkom strojov je preberajúci, t.j. spoločnosť blueDRM GmbH, táto zmluva vzhľadom na jej predmet (čl. II) nemôže byť titulom, na základe ktorého by predmetné stroje nadobudla do vlastníctva spomenutá spoločnosť. Vlastnícke právo k predmetným strojom osvedčil v konaní iba žalobca a to predložením kúpnej zmluvy z 20.10.2016. Okrem toho, žalovaný nemá žiadny dôvod poukazovať na to, že vlastnícke právo k predmetným strojom uplatnila okrem žalovaného aj spoločnosť blueDRM GmbH. Je totiž nesporné, že on sám nie je vlastníkom predmetných strojov a je vecou spoločnosti blueDRM GmbH, aby si prípadne proti žalobcovi uplatnila vlastnícke právo. 8. Z uvedeného vyplýva, že napadnuté uznesenie je vecne správne a preto ho odvolací súd potvrdil podľa § 387 ods. 1 C.s.p. Odvolací súd dodáva, že súd prvej inštancie postupoval správne, keď žalobcovi neuložil povinnosť podať v určitej lehote žalobu na súd. Odvolací súd sa stotožňuje so súdom prvej inštancie, že je predpoklad, predmetným neodkladným opatrením možno dosiahnuť trvalú úpravu pomerov medzi stranami (§ 336 ods. 1 druhá veta C.s.p.). 9. O trovách odvolacieho konania odvolací súd rozhodol podľa § 255 ods. 1, v spojení s § 396 ods. 1 C.s.p. a priznal ich náhradu úspešnému žalobcovi v plnom rozsahu. 10. Napadnutým uznesením zo 04.09.2017, č. k. 50C/20/2017- 118 súd prvej inštancie doplnil výrok uznesenia z 25.07.2017, č. k. 50C/20/2017- 71 o výrok, ktorým žalovaného poučil, že môže podať žalobu vo veci samej, ktorou sa bude proti žalobcovi domáhať vydania zariadení špecifikovaných v ods. 1 tohto uznesenia odvolacieho súdu (t.j. zariadení, ohľadom ktorých bolo nariadené neodkladné opatrenie) alebo žalobu, ktorou sa bude proti žalobcovi domáhať náhrady škody, ktorá mu prípadne vznikne splnením povinnosti uloženej neodkladným opatrením s tým, že rozhodnutím, ktorým takejto žalobe vo veci samej bude vyhovené, uznesenie o nariadení neodkladného opatrenia aj bez návrhu zruší. 11. V odôvodnení napadnutého uznesenia súd prvej inštancie uviedol, že postupoval v zmysle § 225 ods. 1 C.s.p. a doplnil výrok uznesenia z 25.07.2017, č. k. 50C/20/2017- 71 o poučenie vyplývajúce z ust. § 337 ods. 1 C.s.p., pretože toto poučenie musí byť súčasťou uznesenia o nariadení neodkladného opatrenia v prípade, ak súd nariadi neodkladné opatrenie pred začatím konania a neuloží žalobcovi povinnosť podať v určitej lehote žalobu vo veci samej (§ 336 ods. druhá veta C.s.p.). Tak tomu bolo aj v prejednávanej veci. 12. Proti tomuto rozhodnutiu podal odvolanie žalovaný. Navrhol, aby odvolací súd napadnuté uznesenie zrušil. Odvolanie odôvodnil v podstate rovnako, ako odvolanie proti uzneseniu z 25.07.2017, č. k. 50C/20/2017- 71, teda tým, že vlastnícke právo k predmetným veciam si uplatňujú dva subjekty a že predmetné veci sa u neho nenachádzajú. 13. Odvolací súd, ktorý bol viazaný rozsahom a dôvodmi odvolania (§ 379, § 380 C.s.p.), preskúmal napadnuté uznesenie, prejednal odvolanie bez nariadenia pojednávania a dospel k záveru, že odvolanie nie je dôvodné. 14. Keďže súd prvej inštancie nariadil uznesením z 25.07.2017, č. k. 50C/20/2017- 71 neodkladné opatrenie pred začatím konania a žalobcovi v zmysle § 336 ods. 1 druhá veta C.s.p. neuložil vo výroku tohto uznesenia povinnosť podať v určitej lehote žalobu vo veci samej, bol povinný postupovať v zmysle § 337 ods. 1 C.s.p., teda poučiť strany v zmysle tohto ustanovenia. Súd prvej inštancie teda postupoval správne, keď v zmysle § 225 ods. 1, v spojení s § 234 ods. 2 C.s.p. doplnil výrok uznesenia z 25.07.2017, č. k. 50C/20/2017- 71 o poučenie vyplývajúce z § 337 ods. 1 C.s.p. Súd prvej inštancie pochybil iba v tom, že napadnuté uznesenie zo 04.09.2017, č. k. 50C/20/2017- 118 označil ako opravné uznesenie, hoci správne ide o dopĺňacie uznesenie. Táto formálna nesprávnosť však nemá za následok vecnú nesprávnosť napadnutého uznesenia. 15. Z uvedeného vyplýva, že napadnuté uznesenie je vecne správne a preto ho odvolací súd potvrdil podľa § 387 ods. 1 C.s.p. 16. Toto rozhodnutie prijal senát odvolacieho súdu pomerom hlasov 3:0. Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.). Dovolanie je prípustné proti každému rozhodnutiu odvolacieho súdu vo veci samej alebo ktorým sa konanie končí, ak a/ sa rozhodlo vo veci, ktorá nepatrí do právomoci súdov, b/ ten, kto v konaní vystupoval ako strana, nemal procesnú subjektivitu, strana nemala spôsobilosť samostatne konať pred súdom v plnom rozsahu a nekonal za ňu zákonný zástupca alebo procesný opatrovník, c/ v tej istej veci sa už prv právoplatne rozhodlo alebo v tej istej veci sa už prv začalo konanie, d/ rozhodoval vylúčený sudca alebo nesprávne obsadený súd, alebo e/ súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces (§ 420 C.s.p.). Dovolanie je prípustné proti rozhodnutiu odvolacieho súdu, ktorým sa potvrdilo alebo zmenilo rozhodnutie súdu prvej inštancie, ak rozhodnutie odvolacieho súdu záviselo od vyriešenia právnej otázky, a/ pri ktorej riešení sa odvolací súd odklonil od ustálenej rozhodovacej praxe dovolacieho súdu, b/ ktorá v rozhodovacej praxi dovolacieho súdu ešte nebola vyriešená alebo c/ je dovolacím súdom rozhodovaná rozdielne (§ 421 ods. 1 C.s.p.). Dovolanie podľa § 421 ods. 1 nie je prípustné, ak a/ napadnutý výrok odvolacieho súdu o peňažnom plnení neprevyšuje desaťnásobok minimálnej mzdy; na príslušenstvo sa neprihliada, b/ napadnutý výrok odvolacieho súdu o peňažnom plnení v sporoch s ochranou slabšej strany neprevyšuje dvojnásobok minimálnej mzdy; na príslušenstvo sa neprihliada, c/ je predmetom dovolacieho konania len príslušenstvom pohľadávky a výška príslušenstva v čase začatia dovolacieho konania neprevyšuje sumu podľa písmen a/ a b/ (§ 422 ods. 1 C.s.p.). Dovolanie môže podať strana, v ktorej neprospech bolo rozhodnutie vydané (§ 424 C.s.p.). Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii (§ 427 ods. 1 prvá veta C.s.p.). Dovolanie je podané včas aj vtedy, ak bolo v lehote podané na príslušnom odvolacom alebo dovolacom súde (§ 427 ods. 2 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne / dovolacie dôvody/ a čoho sa dovolateľ domáha /dovolací návrh/ (§ 428 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). Povinnosť podľa ods. 1 neplatí, ak je a/ dovolateľom fyzická osoba, ktorá má vysokoškolské právnické vzdelanie druhého stupňa, b/ dovolateľom právnická osoba a jej zamestnanec alebo člen, ktorý za ňu koná má vysokoškolské právnické vzdelanie druhého stupňa, c/ dovolateľ v sporoch s ochranou slabšej strany podľa druhej hlavy tretej časti tohto zákona zastúpený osobou založenou alebo zriadenou na ochranu spotrebiteľa, osobou oprávnenou na zastupovanie podľa predpisov o rovnakom zaobchádzaní a o ochrane pred diskrimináciou alebo odborovou organizáciou a ak ich zamestnanec alebo člen, ktorý za ne koná má vysokoškolské právnické vzdelanie druhého stupňa (§ 429 ods. 2 C.s.p.). Dovolanie prípustné podľa § 420 možno odôvodniť iba tým, že v konaní došlo k vade uvedenej v tomto ustanovení (§ 431 ods. 1 C.s.p.). Dovolací dôvod sa vymedzí tak, že dovolateľ uvedie, v čom spočíva táto vada (§ 431 ods. 2 C.s.p.). Dovolanie prípustné podľa § 421 možno odôvodniť iba tým, že rozhodnutie spočíva v nesprávnom právnom posúdení veci (§ 432 ods. 1 C.s.p.). Dovolací dôvod sa vymedzí tak, že dovolateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia (§ 432 ods. 2 C.s.p.).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1517211783.1 (dáta aktuálne k 14. 11. 2026). Záväzné je znenie zverejnené súdom.




